

**Κως, 1 Ιουλίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Ανακατασκευή τοιχίου και επισκευή οδοστρώματος, λόγω κατολίσθησης, στην περιοχή Παραδείσι.”

Ολοκληρώθηκε άλλο ένα έργο και αποκαταστάθηκαν οι ζημιές που προκλήθηκαν λόγω κατολισθήσεων στην περιοχή του συγκροτήματος Aegean View στο Παραδείσι.

Στη συγκεκριμένη περιοχή οι έντονες βροχοπτώσεις και οι γενικά δυσμενείς καιρικές συνθήκες του χειμώνα που πέρασε δημιούργησαν έντονα προβλήματα καθώς και συνθήκες επικινδυνότητας στην κυκλοφορία.

Η Δημοτική Αρχή Κυρίτση έδωσε προτεραιότητα στην αντιμετώπιση του προβλήματος και άμεσα συντάχθηκε μελέτη με τη διαδικασία του κατεπείγοντος, στις 13.5.19 υπογράφτηκε η σύμβαση, το έργο αποπερατώθηκε και δόθηκε στην κυκλοφορία.

Το έργο περιελάμβανε:

Την αποκατάσταση του κατεστραμμένου τοιχίου μήκους περίπου 30μ από οπλισμένο σκυρόδεμα, την αποξήλωση του κατεστραμμένου οδοστρώματος και την ανακατασκευή του με ασφαλτοσκυρόδεμα.

**Γραφείο Τύπου Δήμου Κω**